section_heading: Habsburgovci i Hrvati
paragraph_text: Posljednji Ugarsko-Hrvatski kralj iz loze Habsburg bio je Karlo I. Austrijski, koji je na prijestolje došao 1916. god., u jeku I. svjetskog rata. Makar čovjek izrazito visokog moralnog integriteta, nije uspio spasiti svoju mnogonacionalnu državu od raspada po kraju rata. Proglasio ga je blaženim Papa sv. Ivan Pavao II. 3. listopada 2004., uvažavajući okolnost da je na kraju rata kojega Karlo nije započeto - ali kojega je pokušao okončati mirovnim pregovorima - osigurao tranziciju na vlasti novih republika, bez građanskog rata između naroda Austro-Ugarskog Carstva, koje se raspalo voljom pobjedničkih sila Antante.<ref>"BLAŽENI KARLO HABSBURŠKI - POSLJEDNJI HRVATSKI KRALJ", Križevačka eparhija, 13. listopada 2022. <ref>"Blaženi Karlo Austrijski - primjer kršćanina, muža, oca i vođe", "Hrvatska katolička mreža", 21. listopada 2019.